b'\n_START_ARTICLE_\nEino Mykk\xc3\xa4nen\n_START_PARAGRAPH_\nEino Henrik Mykk\xc3\xa4nen (2. helmikuuta 1909 Lapinlahti \xe2\x80\x93 1947 Sodankyl\xc3\xa4) oli suomalainen kirjailija, mets\xc3\xa4ty\xc3\xb6njohtaja ja toimittaja.\n_START_SECTION_\nHenkil\xc3\xb6historia\n_START_PARAGRAPH_\nMykk\xc3\xa4sen vanhemmat olivat ty\xc3\xb6mies Juho Heikki Mykk\xc3\xa4nen ja Liisa Leinonen ja puoliso vuodesta 1937 Martta Rissanen. H\xc3\xa4n p\xc3\xa4\xc3\xa4si ylioppilaaksi 1928 Terijoen yhteiskoulusta ja opiskeli Yhteiskunnallisessa korkeakoulussa 1929-1933. Samaan aikaan h\xc3\xa4n toimi Kadettikoulun nyrkkeilyn opettajana ja teki nyrkkeilij\xc3\xa4n\xc3\xa4 kilpailumatkoja Viroon ja Skandinavian maihin. 1933 Mykk\xc3\xa4nen siirtyi Pohjois-Suomeen, ensin mets\xc3\xa4ty\xc3\xb6mieheksi ja sitten Kemi-yhti\xc3\xb6n mets\xc3\xa4ty\xc3\xb6njohtajaksi. 1936 h\xc3\xa4n palasi Helsinkiin, toimien Helsingin Sanomien oikolukijana ja uutistoimittajana. 1943-1944 h\xc3\xa4n oli Pohjolan Sanomien toimittaja Sodankyl\xc3\xa4ss\xc3\xa4, jossa h\xc3\xa4nell\xc3\xa4 oli asutustila. Mykk\xc3\xa4nen oli reservin luutnantti (1940), joka haavoittui vakavasti talvisodan alkup\xc3\xa4ivin\xc3\xa4 ja vietti useita jaksoja sotasairaalassa j\xc3\xa4\xc3\xa4den pysyv\xc3\xa4sti sotainvalidiksi._NEWLINE_Eino Mykk\xc3\xa4sen poika on entinen kansanedustaja Jouni Mykk\xc3\xa4nen ja pojanpoika kansanedustaja ja ulkomaankauppa- ja kehitysministeri Kai Mykk\xc3\xa4nen.'